બીજી તરફ મોરવાહડફના કડાદરા ગામમાં આવેલી પ્રાથમિક શાળામાં પણ ઓરડા બહારની છતના સિમેન્ટના પતરા તૂટી પડ્યા હતા. જે પતરા હજુ પણ છત પર નાંખવામાં આવ્યા નથી. જુના અને જર્જરિત બની ગયેલી શાળાઓના નવીન બાંધકામ કે સમારકામ માટે શિક્ષણ વિભાગ દ્વારા કોઈ જ કાર્યવાહી કરવામાં આવતી નથી. તેમ છતાં શાળાઓનું સમારકામ થતું હોવાનો દાવો શિક્ષણ વિભાગ કરી રહ્યું છે. અને જર્જરિત ઓરડાનો દોષ આચાર્ય પર ઢોળી રહ્યું છે. એક તરફ શિક્ષણ વિભાગ બાળકોને શિક્ષણ આપવા અને તેનું સ્તર સુધારવા કરોડોના ખર્ચે યોજનાઓ બનાવે છે. પરંતુ હજુ પણ અંતરિયાળ વિસ્તારોમાં અનેક બાળકો શાળાઓ વગર જ અભ્યાસ કરવા મજબૂર બન્યા છે.